Παλαίφατος

Ο Παλαίφατος ήταν συγγραφέας άγνωστης εποχής από την Αίγυπτο ή την Αθήνα.Λεξικόν Σουΐδα, λήμμα: "Παλαίφατος Αιγύπτιος".

Η Σούδα μνημονεύει τα έργα του: .Σύμφωνα με την Σούδα, ορισμένοι απέδιδαν τα Τρωικά στον Παλαίφατο τον Πάριο, και κάποιο άλλοι στον Παλαίφατο τον Αθηναίο (τον γιο του μυθικού Ακταίωνα) Μόνο όμως από το τελευταίο (Τρωικά) διασώθηκαν κάποια αποσπάσματα. 

 Περί απίστων 
Στον Παλαίφατο αυτόν αποδίδεται συχνά (χωρίς όμως μεγάλη βεβαιότητα) και ένα μικρό έργο που διασώθηκε μέχρι σήμερα με τίτλο Παλαιφάτου Περί απίστων [περί απίστευτων ιστοριών]. Η Σούδα πάντως το αναφέρει ως έργο του Παλαίφατου του Πάριου, ενώ ορισμένοι νεώτεροι μελετητές το αποδίδουν σε κάποιον ψευδο-Παλαίφατο, άγνωστο κατά τα άλλα. 

Στο κείμενο αυτό ο Παλαίφατος (όποιος και αν ήταν αυτός) αφηγείται εν συντομία 52 μύθους και προσπαθεί να ανιχνεύσει το "πραγματικό" τους περιεχόμενο και την "αλήθεια" στην οποία αυτές παραπέμπουνΣτην πραγματικότητα δίνονται "εξηγήσεις" μόνο για τις 45 πρώτες ιστορίες. Οι τελευταίες επτά φαίνεται πως αποτελούν προσθήκες ενός μεταγενέστερου συγγραφέα, είναι γραμμένες σε διαφορετικό ύφος και δεν περιλαμβάνουν επεξηγήσεις των μύθων που διηγούνται.. Το έργο θεωρείται επιτομή ενός μεγαλύτερου χαμένου συγγράμματος. 
Πρωτοεκδόθηκε στη Βενετία το 1505 από τον Άλδο Μανούτιο.W. Smith, A Dictionary of Greek and Roman biography and mythology, "Palaephatus 4".Νεοελληνικές εκδόσεις: 
•  Παλαιφάτου Περί απίστων (αρχαίο κείμενο και μετάφραση), εκδ. Βάνιας, 2000. 
•  Έφορος, Παλαίφατος Άπαντα (αρχαίο κείμενο και μετάφραση), εκδ. Κάκτος, 2001.

 Παραπομπές & Σημειώσεις 

Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες γραμματικοί
Κατηγορία:Αρχαίοι Έλληνες μυθογράφοι